Sklep Skupnega odbora EGP

št. 66/2003

z dne 20. junija 2003

o spremembi Priloge I (Veterinarske in fitosanitarne zadeve) k Sporazumu EGP

SKUPNI ODBOR EGP JE -

ob upoštevanju Sporazuma o Evropskem gospodarskem prostoru, spremenjenega s Protokolom o prilagoditvi Sporazuma o evropskem gospodarskem prostoru, v nadaljnjem besedilu "Sporazuma" in še zlasti člena 98 tega sporazuma,

ob upoštevanju naslednjega:

(1) Priloga I k Sporazumu je bila spremenjena s Sklepom Skupnega odbora EGP št. 31/2003 z dne 14. marca 2003 [1].

(2) Uredbo (ES) št. 999/2001 Evropskega parlamenta in Sveta z dne 22. maja 2001 o določitvi pravil za preprečevanje, nadzor in izkoreninjenje določenih prenosljivih spongiformnih encefalopatij [2] je treba vključiti v Sporazum.

(3) Uredbo Komisije (ES) št. 1248/2001 z dne 22. junija 2001 o spremembi Prilog III, X in XI k Uredbi (ES) št. 999/2001 Evropskega parlamenta in Sveta glede epidemiološkega nadzora in laboratorijskih preiskav glede prenosljivih spongiformnih encefalopatij [3] je treba vključiti v Sporazum.

(4) Uredbo Komisije (ES) št. 1326/2001 z dne 29. junija 2001 o določitvi prehodnih ukrepov, ki bi omogočili prehod na Uredbo (ES) št. 999/2001 Evropskega parlamenta in Sveta o določitvi pravil za preprečevanje, nadzor in izkoreninjenje določenih prenosljivih spongiformnih encefalopatij ter o spremembi Prilog VII in XI k tej uredbi [4], je treba vključiti v Sporazum.

(5) Uredbo Komisije (ES) št. 270/2002 z dne 14. februarja 2002 o spremembi Uredbe (ES) št. 999/2001 Evropskega parlamenta in Sveta glede snovi s specifičnim tveganjem in epidemiološkega nadzora prenosljivih spongiformnih encefalopatij ter o spremembi Uredbe (ES) št. 1326/2001 glede krmljenja živali in dajanja v promet ovc in koz ter njihovih proizvodov [5], je treba vključiti v Sporazum.

(6) Uredbo Komisije (ES) št. 1494/2002 z dne 21. avgusta 2002 o spremembi Prilog III, VII in XI k Uredbi (ES) št. 999/2001 Evropskega parlamenta in Sveta glede spremljanja bovine spongiformne encefalopatije, izkoreninjenja prenosljive spongiformne encefalopatije, odstranitve snovi s specifičnim tveganjem in pravil za uvoz živih živali ter proizvodov živalskega izvora [6], je treba vključiti v Sporazum.

(7) Odločbo Komisije 2002/1003/ES z dne 18. decembra 2002 o določitvi minimalnih zahtev za pregled genotipov prionskih proteinov pri ovčjih čredah [7], je treba vključiti v Sporazum.

(8) Uredbo Komisije (ES) št. 260/2003 z dne 12. februarja 2003 o spremembi Uredbe (ES) št. 999/2001 Evropskega parlamenta in Sveta glede izkoreninjenja prenosljivih spongiformnih encefalopatij pri ovcah in kozah in pravil za trgovanje z živimi ovcami in kozami ter govejimi zarodki [8], je treba vključiti v Sporazum.

(9) Uredba (ES) št. 1248/2001 razveljavlja Odločbo Komisije 98/272/ES [9], ki je vključena v Sporazum in jo je zato treba črtati iz Sporazuma.

(10) Uredba (ES) št. 1326/2001 razveljavlja Odločbi Komisije 94/381/ES [10] in 94/474/ES [11], ki sta vključeni v Sporazum in ju je zato treba črtati iz Sporazuma.

(11) Uredba (ES) št. 260/2003 razveljavlja Odločbo Komisije 92/290/EGS [12], ki je vključena v Sporazum in jo je zato treba črtati iz Sporazuma.

(12) Ta odločba ne velja za Lihtenštajn in Islandijo -

SKLENIL:

Člen 1

Poglavje I Priloge I k Sporazumu se spremeni, kot sledi:

1. V točki 11 (Odločba Sveta 2000/766/ES) se v del 7.1 vstavi naslednja alinea:

"— 32001 R 1326: Uredba Komisije (ES) št. 1326/2001 z dne 29. junija 2001 (UL L 177, 30.6.2001, str. 60)."

2. Za točko 11 (Odločba Sveta 2000/766/ES) se v del 7.1 vstavi naslednje:

"TSE nadzor (prenosljivih spongiformnih encefalopatij)

12. 32001 R 0999: Uredba (ES) št. 999/2001 Evropskega parlamenta in Sveta z dne 22. maja 2001 ki predpisuje pravila za preprečevanje, nadzor in izkoreninjenje določenih prenosljivih spongiformnih encefalopatij (UL L 147, 31.5.2001, str. 1), kakor je bila spremenjena z:

- 32001 R 1248: Uredbo Komisije (ES) št. 1248/2001 z dne 22. junija 2001 (UL L 173, 27.6.2001, str. 12),

- 32001 R 1326: Uredbo Komisije (ES) št. 1326/2001 z dne 29. junija 2001 (UL L 177, 30.6.2001, str. 60),

- 32002 R 0270: Uredbo Komisije (ES) št. 270/2002 z dne 14. februarja 2002 (UL L 45, 15.2.2002, str. 4),

- 32002 R 1494: Uredbo Komisije (ES) št. 1494/2002 z dne 21. avgusta 2002 (UL L 225, 22.8.2002, str. 3),

- 32003 R 0260: Uredbo Komisije (ES) št. 260/2003 z dne 12. februarja 2003 (UL L 37, 13.2.2003, str. 7).

Določbe Uredbe se za namene tega sporazuma razumejo z naslednjimi spremembami:

A. V Prilogi III, poglavju A, delu I, točki 2.3 je treba za besedo

"Švedska".

vstaviti naslednje:

"in Norveška.".

B. V Prilogi III, poglavju A, delu II, točki 2 je treba dodati:

"Norveška | 42500.". |

C. V Prilogi III, poglavju A, delu II, točki 3 je treba dodati:

"Norveška | 6000.". |

D. V Prilogi X, poglavju A, točki 3 je treba dodati:

"Norveška: | VeterinærinstituttetPostboks 8156 Dep.N-0033 OsloNorveška.".". |

3. Za točko 16 (Odločba Komisije 2001/9/ES) se v del 7.2 vstavi naslednje:

"17. 32001 R 1326: Uredba Komisije (ES) št. 1326/2001 z dne 29. junija 2001 o določitvi prehodnih ukrepov, ki bi omogočili prehod na Uredbo (ES) št. 999/2001 Evropskega parlamenta in Sveta ki predpisuje pravila za preprečevanje, nadzor in izkoreninjenje dolčenih prenosljivih spongiformnih encefalopatij ter o spremembi Prilog VII in XI k tej uredbi (UL L 177, 30.6.2001, str. 60), kakor je bila spremenjena z:

- 32002 R 0270: Uredbo Komisije (ES) št. 270/2002 z dne 14. februarja 2002 (UL L 45, 15.2.2002, str. 4)."

"18. 32002 D 1003: Odločbo Komisije 2002/1003/ES z dne 18. decembra 2002 o določitvi minimalnih zahtev za pregled genotipov prionskih proteinov pri ovčjih čredah (UL L 349, 24.12.2002, str. 105)."

4. Besedilo točk 7 (Odločba Komisije 92/290/EGS), 26 (Odločba Komisije 94/381/ES), 27 (Odločba Komisije 94/474/ES) ter 78 (Odločba Komisije 98/272/ES) v delu 1.2 se črta.

Člen 2

Besedila Uredb (ES) št. 999/2001, 1248/2001, 1326/2001, 270/2002, 1494/2002 in 260/2003 ter Odločbe 2002/1003/ES v norveškem jeziku, ki jih je treba objaviti v Dodatku EGP k Uradnemu listu Evropske unije, so verodostojna.

Člen 3

Ta odločba začne veljati dne 21. junija 2003, pod pogojem da se vsa uradna obvestila predložijo Skupnemu odboru EGP v skladu s členom 103(1) Sporazuma [13].

Člen 4

Ta odločba se objavi v rubriki EGP in v Dodatku EGP k Uradnemu listu Evropske unije.

V Bruslju, 20. junija 2003

Za Skupni odbor EGP

Predsednik

P. Westerlund

[1] UL L 137, 5.6.2003, str. 30.

[2] UL L 147, 31.5.2001, str. 1.

[3] UL L 173, 27.6.2001, str. 12.

[4] UL L 177, 30.6.2001, str. 60.

[5] UL L 45, 15.2.2002, str. 4.

[6] UL L 225, 22.8.2002, str. 3.

[7] UL L 349, 24.12.2002, str. 105.

[8] UL L 37, 13.2.2003, str. 7.

[9] UL L 122, 24.4.1998, str. 59.

[10] UL L 172, 7.7.1994, str. 23.

[11] UL L 194, 29.7.1994, str. 96.

[12] UL L 152, 4.6.1992, str. 37.

[13] Utavne zahteve niso sporočene.

--------------------------------------------------